पटना। बिहार सरकार में मंत्री व मुख्‍यमंत्री नीतीश कुमार के करीबी माने जाने वाले ललन सिंह ने बाहुबली निर्दलीय विधायक अनंत सिंह की जनता दल यूनाइटेड (जदयू) में वापसी का संकेत देकर राजनीति को गरमा दियाा है। मंत्री के इस बयान के बाद कयासबाजी का सिलसिला चल पड़ा है। उधर, पार्टी के अंदर इसके खिलाफ विरोध के सुर फूट पड़े हैं। जदयू के प्रदेश प्रवक्ता नीरज कुमार ने कहा कि पटना हाईकोर्ट ने जिसे ‘ट्रेजडी आफ सोसाइटी’ की संज्ञा दी हो, उसे पार्टी का सदस्य कैसे बनाया जा सकता है?